
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 753 

28 Αυγούστου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση 
διδακτηρίου του 28ου Νηπιαγωγείου Αχαρνών πε¬ 
ριοχής Νεάπολης. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων κτιρίων όψεων κτιρίου 
που βρίσκεται εντός του εγκεκριμένου ρυμοτομικού 
σχεδίου Ν. Φιλαδέλφειας (Νομ. Αττικής) και καθορι¬ 
σμός ειδικών όρων και περιορισμών δόμησης αυ¬ 


τού. 2 

Άρση συμφωνίας εγκεκριμένου σχεδίου και εφαρμο- 
σθέντος στην οδό Σολωμού μεταξύ Β. Ηπείρου και 
Μαξίμου στον Δήμο Πάτρας Νομ. Αχαΐας. 3 

ΑΝΑΚΟΙΝΩΣΕΙΣ 


Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
Δήμου Πατρέων για τη διαπλάτυνση και κατασκευή 
1ου τμήματος της οδού Πατρών - Τριπόλεως από 
οδό Φωκαίας μέχρι πλατεία Μαρούδας, σύμφωνα με 
τις ενδείξεις της πράξης αναλογισμού. 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1078222/5453/0010 (1) 

Αναγκαστική απαλλοτρίωση έκτασης για την ανέγερση δι¬ 
δακτηρίου του 28ου Νηπιαγωγείου Αχαρνών περιοχής 
Νεάπολης. 

Ο ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 


στικών απαλλοτριώσεων», σε συνδυασμό με τις διατάξεις 
του Β. Δ/τος 139/71 «περί της σρμοδιότητος των Νομαρ¬ 
χών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 17 του Α.Ν. 627/1968 
«περί Οργανισμού Σχολικών Κτιρίων», σε συνδυασμό με 
τις διατάξεις του Ν. 513/1976. 

3. Το από 18.3.1997 απόσπασμα πρακτικού από τη συ¬ 
νεδρίαση με αριθ. 2003/18.3.1997 του Διοικητικού Συμ¬ 
βουλίου του Οργανισμού Σχολικών Κτιρίων. 

4. Το από 26.7.1995 και 25.10.1995 πρακτικό καταλ¬ 
ληλότητας της απαλλοτριούμενης έκτασης, που καταρτί¬ 
στηκε από την κατά Νόμο Επιτροπή. 

5. Την 1107147/1239/006Α/4.10.1996 (ΦΕΚ 922/Β7 
7.10.96) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανέγερση 
διδακτηρίου του 28ου Νηπιαγωγείου Αχαρνών περιοχής 
Νεάπολης έκτασης συνολικού εμβαδού 1.179 μ2, που 
βρίσκεται στην περιοχή Νεάπολης του Δήμου Αχαρνών 
(Ο.Τ. 35) και εικονίζεται με κλίμακα 1:500 και με στοιχεία 
Ε-Ζ-Η-θ-Ε στο από Σεπτέμβριο 1996 και με αριθμό 1237 
κτηματολογικό διάγραμμα - πίνακα, το οποίο έχει συντάξει 
ο Κων/νος Αλόγιαλης και έχει θεωρήσει για τη Διεύθυνση 
Γηπέδων του Οργανισμού Σχολικών Κτιρίων Γεώργιος 
Μορφόπουλος. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι Σωτήρης Αγγελόπουλος, Γρηγόρης 
Αντωνάκος και Βασιλική σύζ. Γρηγ. Αντωνάκου. 

Η απαλλοτρίωση κυρώνεται υπέρ και με δαπάνη του Ορ¬ 
γανισμού Σχολικών Κτιρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. δρυς γ. αρςενης 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 23457/4607 (2) 

Χαρακτηρισμός ως διατηρητέων κτιρίων όψεων κτιρίου 
που βρίσκεται εντός του εγκεκριμένου ρυμοτομικού 
σχεδίου Ν. Φιλαδέλφειας (Νομ. Αττικής) και καθορι¬ 
σμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (ΦΕΚ 
210/Α'), που τροποποιήθηκαν με το άρθρο 1 (παρ. 1 και 2) 
του Ν. 1772/1988 «τροποποίηση διατάξεων του Ν. 1577/ 
1985 “ΓΟΚ” και άλλες διατάξεις» (ΦΕΚ 91/Α'). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'), 
που προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε με την παράγρ. 2α του άρ¬ 
θρου 1 του Ν. 2469/1997 (ΦΕΚ 38/Α'). 

3. Την αριθ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «μεταβίβαση αρμοδιοτήτων του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων στον Γενικό Γραμματέα και 
στους Προϊσταμένους των Γενικών Δ/νσεων, Δ/νσεων και 
Τμημάτων του Υπουργείου Περιβάλλοντος, Χωροταξίας 
και Δημ. Έργων - πλην Γενικής Γραμματείας Δημοσίων 
Έργων» (ΦΕΚ 1126/Β716.12.1996). 

4. Τις διατάξεις της παρ. β' του άρθρου 1 του Π. Δ/τος 
28/28.1.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 9/Α'). 

5. Την από 31.3.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 15.4.1997 σύμφωνη γνώμη της ενδιαφερό- 
μενης Σοφίας Καλίτση (αριθ. πρωτ. ΥΠΕΧΩΔΕ 11715/ 
3248/15.4.1997). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέες οι κύριες όψεις του 
κτιρίου που βρίσκεται εντός του εγκεκριμένου ρυμοτομι¬ 
κού σχεδίου Ν. Φιλαδέλφειας (Νομ. Αττικής) στο Ο.Τ.22 
και ειδικότερα επί των οδών Δεκελεϊας αρ. 69 και Ραιδε- 


στού, φερόμενο ως ιδιοκτησία Καλλίτση Σοφίας, όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:100, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 23457/1997 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση και 
ειδικότερα στο απόσπασμα του ρυμοτομικού σχεδίου. 

2. Στο κτίριο που χαρακτηρίζονται οι όψεις του ως δια¬ 
τηρητέες, απαγορεύεται κάθε αφαίρεση, αλλοίωση ή κα¬ 
ταστροφή των αρχιτεκτονικών, μορφολογικών και διακο- 
σμητικών στοιχείων των όψεων του κτιρίου. 

3. Επιτρέπεται η επισκευή και η στατική ενίσχυση των 
όψεων του κτιρίου, εφόσον δεν αλλοιώνεται ο γενικός αρ¬ 
χιτεκτονικός χαρακτήρας και δεν θίγονται τα διατηρητέα 
στοιχεία των όψεων του κτιρίου. 

4. Επιτρέπεται η αλλαγή του φέροντος οργανισμού για 
τη στατική ενίσχυση του κτιρίου, εφόσον δεν θίγονται τα 
διατηρητέα στοιχεία των όψεων του κτιρίου. 

5. α) Επιτρέπεται η προσθήκη ενός ορόφου ύψους 3.85 
μ. και η εξάντληση της κάλυψης στο ισόγειο χωρίς υπέρ¬ 
βαση των ισχυόντων όρων δόμησης της περιοχής. 

β) Επιτρέπεται να μεγαλώσουν αξονικά τα ανοίγματα 
του ισογείου, ώστε να μπορούν να χρησιμοποιηθούν για βι- 
τρίνες καταστημάτων. 

γ) Επιτρέπεται η προσθήκη ενός ανοίγματος σε κάθε 
όροφο στην όψη της οδού Δεκελείας. 

δ) Επιβάλλεται η κατασκευή ξύλινης κεραμοσκεπούς 
στέγης με αντιρίδες ξύλινες. 

ε) Το ύψος του κτιρίου δεν πρέπει να ξεπερνάει τα 
14.00 μ. συνολικά, όπως οι ρυθμίσεις της παρούσας πα¬ 
ραγράφου φαίνονται στο παραπάνω διάγραμμα. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στις χαρακτηριζόμενες διατηρητέες 
όψεις του κτιρίου. 

Επιτρέπονται μόνο οι περιορισμένων διαστάσεων επι¬ 
γραφές, που πληροφορούν για την χρήση των χώρων του 
κτιρίου. 

7. Για οποιαδήποτε επέμβαση στο εξωτερικό του κτι¬ 
ρίου που χαρακτηρίζονται οι όψεις του ως διατηρητέες 
απαιτείται η έγκριση της Επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1997 

Με εντολή Υπουργού 
Ο Γεν. Γραμματέας 
ΔΗΜΗΤΡΗΣ ΣΑΡΑΦΟΓΛΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 
























ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 8049 (3) 

Αρση συμφωνίας εγκεκριμένου σχεδίου και εφαρμοσθέ- 
ντος στην οδό Σολωμού μεταξύ Β. Ηπείρου και Μαξ'ι- 
μου στον Δήμο Πάτρας Νομ. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως και τις ίδιες του από 28.6.1955 Β.Δ. «περί 
εξαιρέσεως από την αρμοδιότητα των Νομαρχών μερικών 
αντικειμένων αρμοδιότητας του Υ.Δ.Ε. 

2. Τις διατάξεις του Ν. 532/70 «περί συμπληρώσεως 
των διατάξεων “περί διοικητικής αποκεντρώσεως”». 

3. Τις διατάξεις του Β.Δ. 712/70. 

4. Τις διατάξεις του Ν. 1032/86 «περί συστάσεως 
Υπουργείου Χ.Ο.Π. 

5. Τις διατάξεις της παρ. 2 άρθρου 4 του Ν. 1232/82 για 
επαναφορά σε ισχύ τροποποίησης και συμπλήρωση των 
διατάξεων του Ν.Δ. 4352/64 και άλλες διατάξεις. 

6. Τις 13905/721 /26.4.1982 και 24712/1248/21.8.82 
κοινές αποφάσεις των Υπουργών Προεδρίας και Χ.Ο.Π. 

7. Το διάταγμα της 18.10.1925 «περί τρόπου διορθώ- 
σεως ασυμφωνίας κ.λπ. 

8. Τον φάκελλο των δικαιολογητικών που σχηματίστηκε 
οε αναφορά με το θέμα. 


9. Το με αριθ. 12573/Π394/97 έγγραφο του Δήμου Πα- 
τρέων. 

10. Το με αριθ. 6646/97 έγγραφο της Δ/νσης Χ.Ο.Π 
στο Συμβούλιο Χ.Ο.Π. Ν. Αχαΐας. 

11. Τη γνωμοδότηση του Συμβουλίου Χ.Ο.Π. Ν. Αχαΐας, 
που διατυπώθηκε στο πρακτικό 15/20.6.97 και στο θέμα 
10, αποφασίζουμε: 

1. Διορθώνουμε την ασυμφωνία που διαπιστώθηκε με¬ 
ταξύ των εγκεκριμένων και στην πραγματικότητα διαμορ¬ 
φωμένων οικ. γραμμών της οδού Σολωμού, που βρίσκεται 
μέσα στο σχέδιο πόλεως Πατρών, καθορίζουμε ισχύουσες 
οικοδομικές γραμμές τις διαμορφωμένες στην πραγματι¬ 
κότητα και για σαφέστερο καθορισμό τις σημειούμενες με 
κόκκινη γραμμή στο συνημμένο τοπογραφικό διάγραμμα 
της. 

2. Με την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού ούτε του προϋ¬ 
πολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Ιουλίου 1997 

Με εντολή Νομάρχη 
Η Διευθύντρια κ.α.α. 

ΒΑΣ. ΑΓΓ. ΤΣΟΝΑΚΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΤΟΠΟΓΡΑ0ΙΚΟ ΔΙΑΓΡΑΜΜΑ ΤΩΝ ΟΔΩΝ - 
ΤΟΥ ΕΓΚΕΚΡΙΜΜΕΝΟΥ ΡΥΜΟΤΟΜΙΚΟΥ 








ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΏΜΟΥ 
ΧΕΛΙΟΥ 


ΚΑΙ ΜΑΞ1Μ0Υ 
ΠΑΤΡΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Δ12α/Φ3ε/34041 (4) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο Δήμου 
Πατρέων για τη διαπλάτυνση και κατασκευή 1 ου τμή¬ 
ματος της οδού Πατρών - Τριπόλεως από οδό Φωκαίας 
μέχρι πλατεία Μαρούδας, σύμφωνα με τις ενδείξεις 
της πράξης αναλογισμού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «περί σχεδίων πό¬ 
λεων, κωμών κ.λπ. (ΦΕΚ 228/Α723) και του άρθρου 5 του 
Ν. 653/77 (ΦΕΚ 214/Α - ). 

2 Τις διατάξεις του Ν. Δ/τος 797/71 «περί αναγκαστι¬ 
κών απαλλοτριώσεων» (ΦΕΚ 1/Α771. 

3. Τις διατάξεις του άρθρου 6 του Ν 5269/31. 

4. Την εξουσιοδοτική απόφαση του Υπουργού ΠΕ.- 
ΧΩ.Δ Ε Δ17/01/79/Φ.2.2.1/24.8.89 (ΦΕΚ 666/Β ). 

5. Τις διατάξεις του Π.Δ. 69/88 (ΦΕΚ 28/Α') «περί Ορ¬ 
γανισμού Γ.Γ.Δ.Ε. του ΥΠΕΧΩΔΕ». 

6. Τον πίνακα υπολογισμού - παρακατάθεσης της απο¬ 
ζημίωσης με ημερομηνία 9.4.1997, που συντάχθηκε με 
βάση την απόφαση 569/96 του Εφετείου Πατρών για ακί¬ 


νητα που ρυμοτομήθηκαν για την διαπλάτυνση και κατα¬ 
σκευή 1ου τμήματος της οδού Πατρών - Τριπόλεως από 
οδό Φωκαίας μέχρι πλατεία Μαρούδας, σύμφωνα με τις 
ενδείξεις της πράξης αναλογισμού 11 /88 Ν. ΑχαΤας, ειδο¬ 
ποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77, ότι η αποζημίωση για τα ακίνητα αυτά 
έχει κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης Νο 
99/10.7.1997 για συνολικό ποσό 9.842.757. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
στα πρόσωπα που θα αναγνωριστούν δικαιούχοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

Με εντολή Υπουργού 
Η Τμηματάρχης 
ΠΑΝ. ΑΘΑΝΑΣΑΚΟΠΟΥΛΟΥ 

